b'\n_START_ARTICLE_\nDu\xc5\xa1an Mevlja\n_START_SECTION_\n\xc5\xbdivljenjepis\n_START_PARAGRAPH_\nDu\xc5\xa1an Mevlja izhaja iz dru\xc5\xbeine, ki so jo okoli\xc5\xa1\xc4\x8dine po prvi svetovni vojni pripeljale iz Trsta v Maribor. Po kon\xc4\x8dani osnovni \xc5\xa1oli je na u\xc4\x8ditelji\xc5\xa1\xc4\x8du v Mariboru kon\xc4\x8dal dva letnika, nato pa so ga zaradi suma, da je \xc4\x8dlan ilegalne mladinske organizacije, izklju\xc4\x8dili. Preselil se je v Ljubljano, se vpisal na igralsko \xc5\xa1olo na konservatoriju in leta 1943 od\xc5\xa1el v partizane; pridru\xc5\xbeil se je Slovenskemu narodnemu gledali\xc5\xa1\xc4\x8du na osvobojenem ozemlju v Beli Krajini. Po koncu vojne je postal \xc4\x8dlan mariborske Drame. Igral je predvsem komi\xc4\x8dne in tragikomi\xc4\x8dne vloge, 19 let pa je urejal tudi gledali\xc5\xa1ki list za Dramo in Opero. Kot humorist in satirik je bil med uredniki in sodelavci mariborskega Totega lista in eden prvih in stalnih sodelavcev Pavlihe. Za dolgoletno umetni\xc5\xa1ko delo v gledali\xc5\xa1\xc4\x8du je dobil naziv\xc2\xa0\xc2\xbbambasador Slovenskega narodnega gledali\xc5\xa1\xc4\x8da Maribor\xc2\xab, nekaj pred smrtjo pa \xc5\xa1e priznanje\xc2\xa0\xc2\xbbpe\xc4\x8dat mesta Maribor\xc2\xab. Umrl je v domu za ostarele na Taboru v Mariboru.\n_START_SECTION_\nLiterarno delo\n_START_PARAGRAPH_\nMevlja je pisal je humoreske, anekdote, satire in aforizme, pesmi ter dramske tekste in mladinsko literaturo. Mnoga njegova dela se nana\xc5\xa1ajo na \xc5\xbeivljenje iz gledali\xc5\xa1kega sveta (Gledali\xc5\xa1ke humoreske, 1953; Smeh za kulisami, 1969). V pesmih je izpovedoval predvsem satiro. Leta 1990 je izdal izbor Oporoka v katerem objaljene pesmi iz \xc5\xbee prej objaljenih pesni\xc5\xa1kih zbirk. Knjiga \xc4\x8drtic in novel o vojni in povojnih \xc4\x8dasih Mornar na suhem je iz\xc5\xa1la 1970).'